Estonian Cell

Estonian Cell AS on haavapuitmassi tootmisele spetsialiseerunud ettevõte Eestis. Tehas asub Kundas, Jaama 21. Estonian Cell on üks kahest tselluloosi töötlevast suurettevõttest Baltikumis Kehra tselluloositehase kõrval. Tehast hakati Kundas ehitama 2004. aastal ja tootmistegevust alustati aprillis 2006. Tehase rajamise maksumus oli 153 miljonit eurot, mis tegi sellest ühe suurima välisinvesteeringu Eestisse. Järgneva 13 aasta jooksul investeeriti lisaks 50 miljonit eurot. Sealhulgas investeeriti näiteks 2019. aastal 20 miljonit tehase uuendamisse ja veepuhastusjaama täiendamisse. Lisaks haavapuitmassile toodetakse ettevõttes ka biogaasi. Tegemist on Eesti suurima biogaasi tootja ja tarbijaga. Kavas on biogaasi toodangu mahu kasvatamine ja selle müümine gaasivõrku. Estonian Cell kuulub Eesti suurimate tööstusettevõtete sekka. 2014. aastal oli ettevõtte käive 69,13 miljonit eurot, millega see paigutus käibe suuruselt 100. ettevõtteks riigis. 2017. aastal oli ettevõtte müügitulu 80,7 miljonit ja 2018. aastal 90,5 miljonit eurot. Ettevõttes töötas 2015. aasta seisuga 85 inimest ja see on tootmisvaldkonna ettevõtete seas üks Eesti parimaid palgamaksjaid. Tegemist on ühe Eesti suurema elektritarbijaga. Estonian Cell kasutab enam kui 2% Eestis tarbitud elektrienergiast ning energiakulude osa tootmiskuludes ületab 20 protsenti. Seepärast on ettevõte väga tundlik elektrihinna muutuste suhtes. Samuti on muret tuntud CO2 kvoodi pärast. Ettevõte kasutab ära umbes poole Eestis langetatud haabadest ning suudab seejuures kasutada ka madalama kvaliteediga puitu, mis ei sobi saematerjaliks. Osa toorainest tuuakse sisse Lätist. Kogu toodang läheb ekspordiks ja seda müüakse enam kui 30 riigi paberitööstustele. Aktsiaseltsi tööd juhivad Siiri Lahe ja Lauri Raid. Ettevõtte ainuomanik on Heinzel Holding GmbH. 2014 – aasta keskkonnasõbralik ettevõte 2015 – European Business Awards, Ruban d’Honneur autasu vastutustundliku keskkonnahoiu ja ärijuhtimise kategoorias 2016 – aasta uuendaja 2019 – Eesti aasta ettevõte ja aasta välisinvestor 2019 – aasta keskkonnasõbralik ettevõte "Estonian Cell – meie haavapuidumassi vääristaja" Inseneeria, jaanuar 2012 Ajalugu Estonian Cell "Estonian Cell tegi Kunda tehasesse suure investeeringu" ERR, 18. september 2019 "Estonian Cell tootis mullu üle viie miljoni kuupmeetri biogaasi" Postimees, 12. jaanuar 2016 "Estonian Cell sai rahvusvahelise tunnustuse" JLP, 27. mai 2015 "Kunda saab Baltikumis ainulaadse tehase" Äripäev, 13. juuni 2016 "Eesti 100 suurima ettevõtte edetabel peegeldab majanduse seisakut" Postimees, 30. oktoober 2015 "Kes on parim palgamaksja tootmissektoris?" Äripäev, 11. aprill 2016 "VE: Estonian Cell – Kunda haavapuitmassitehas" virumaa.ee, 9. jaanuar 2008 "Välisinvestoritele tekitavad Eesti kõrged elektrihinnad peavalu" ERR, 15. detsember 2013 "Estonian Cell soovib õiglasemat CO2 kvooti" Virumaa Teataja, 11. aprill 2011 "Soodsad asjaolud viisid Estonian Celli kasumisse" Postimees Majandus, 4. mai 2016 Juhtkond Estonian Cell Firma tutvustus Estonian Cell "Aasta kõige keskkonnasõbralikum ettevõte on AS Estonian Cell" Keskkonnaministeerium, 29. jaanuar 2015 Ettevõtluse auhind EAS-i veebilehel. "Eelmise aasta keskkonnasõbralikuim ettevõte on Estonian Cell AS" Keskkonnaministeerium, 22. oktoober 2020 Ettevõtte koduleht